CELEX: 32020D2060
Language: ro
Date: 2020-12-07 00:00:00
Title: Decizia (UE) 2020/2060 a Consiliului din 7 decembrie 2020 privind poziția care urmează să fie adoptată, în numele Uniunii Europene, în cadrul Comitetului pentru comerț instituit prin Acordul interimar de parteneriat dintre Comunitatea Europeană, pe de o parte, și statele din Pacific, pe de altă parte, în ceea ce privește amendamentul la respectivul acord pentru a se ține seama de aderarea Statului Independent Samoa și a Insulelor Solomon

15.12.2020   
               
               
                  RO
               
               
                  Jurnalul Oficial al Uniunii Europene
               
               
                  L 424/23
               
            
         DECIZIA (UE) 2020/2060 A CONSILIULUI
         din 7 decembrie 2020
         privind poziția care urmează să fie adoptată, în numele Uniunii Europene, în cadrul Comitetului pentru comerț instituit prin Acordul interimar de parteneriat dintre Comunitatea Europeană, pe de o parte, și statele din Pacific, pe de altă parte, în ceea ce privește amendamentul la respectivul acord pentru a se ține seama de aderarea Statului Independent Samoa și a Insulelor Solomon
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (9),
         având în vedere propunerea Comisiei Europene,
         întrucât:
         
                     (1)
                  
                  
                     Acordul interimar de parteneriat dintre Comunitatea Europeană, pe de o parte, și statele din Pacific, pe de altă parte (1) (denumit în continuare „acordul”), care stabilește un cadru pentru un acord de parteneriat economic a fost semnat la Londra la 30 iulie 2009. Acordul este aplicat cu titlu provizoriu de Statul Independent Papua-Noua Guinee și de Republica Fiji de la 20 decembrie 2009 și, respectiv, de la 28 iulie 2014.
                  
               
                     (2)
                  
                  
                     Articolul 80 din acord prevede posibilitatea aderării celorlalte state insulare din Pacific. Prin Deciziile (UE) 2018/1908 (2) și, respectiv, (UE) 2020/409 (3), Consiliul a aprobat aderarea la acord a Statului Independent Samoa (Samoa) și aderarea Insulelor Solomon. Samoa a aderat la acord la 21 decembrie 2018 și îl aplică cu titlu provizoriu de la 31 decembrie 2018. Insulele Solomon au aderat la acord la 7 mai 2020 și îl aplică cu titlu provizoriu de la 17 mai 2020.
                  
               
                     (3)
                  
                  
                     În urma aderării Samoa și a Insulelor Solomon, este necesar să se modifice anexa II la acord pentru a adăuga respectivele oferte de acces la piață din partea acestor țări în respectiva anexă.
                  
               
                     (4)
                  
                  
                     Articolul 68 din acord stabilește Comitetul pentru comerț care gestionează toate aspectele necesare pentru punerea în aplicare a acordului.
                  
               
                     (5)
                  
                  
                     Prin Decizia (UE) 2019/1707 (4), Consiliul a stabilit poziția care urmează să fie adoptată, în numele Uniunii, în cadrul Comitetului pentru comerț, în ceea ce privește amendamentele respective. În cadrul celei de a șaptea reuniuni care a avut loc la 3-4 octombrie 2019, Comitetul pentru comerț a adoptat o recomandare adresată părților la acord vizând, printre altele, modificarea acordului pentru a se ține seama de aderarea Samoa și de viitoarele aderări ale altor state insulare din Pacific.
                  
               
                     (6)
                  
                  
                     Articolul 13 din acord prevede că, prin acord comun, Comitetul pentru comerț poate modifica anexa II la acord în orice mod considerat adecvat. În consecință, la cea de a opta sa reuniune, Comitetul pentru comerț va fi în măsură să introducă respectiva modificare tehnică a acordului pentru a se ține seama de aderarea Samoa și a Insulelor Solomon.
                  
               
                     (7)
                  
                  
                     Uniunea ar trebui să stabilească poziția care urmează să fie adoptată în cadrul Comitetului pentru comerț cu ocazia celei de a opta reuniuni a acestuia în ceea ce privește amendamentul propus.
                  
               
                     (8)
                  
                  
                     Prin urmare, poziția Uniunii în cadrul Comitetului pentru comerț cu ocazia celei de a opta reuniuni a acestuia ar trebui să se bazeze pe proiectul de decizie a Comitetului pentru comerț,
                  
               ADOPTĂ PREZENTA DECIZIE:
         
            Articolul 1
            Poziția care urmează să fie adoptată, în numele Uniunii, în cadrul Comitetului pentru comerț, cu ocazia celei de a opta reuniuni a acestuia, în ceea ce privește amendamentul la Acordul interimar de parteneriat dintre Comunitatea Europeană, pe de o parte, și statele din Pacific, pe de altă parte, pentru a se ține seama de aderarea Statului Independent Samoa și a Insulelor Solomon se bazează pe proiectul de decizie a Comitetului pentru comerț (5).
         
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 7 decembrie 2020.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  JO L 272, 16.10.2009, p. 2.
         
            (2)  Decizia (UE) 2018/1908 a Consiliului din 6 decembrie 2018 privind aderarea statului Samoa la Acordul interimar de parteneriat dintre Comunitatea Europeană, pe de o parte, și statele din Pacific, pe de altă parte (JO L 333, 28.12.2018, p. 1).
         
            (3)  Decizia (UE) 2020/409 a Consiliului din 17 februarie 2020 privind aderarea Insulelor Solomon la Acordul interimar de parteneriat dintre Comunitatea Europeană, pe de o parte, și statele din Pacific, pe de altă parte (JO L 85, 20.3.2020, p. 1).
         
            (4)  Decizia (UE) 2019/1707 a Consiliului din 17 iunie 2019 privind poziția care urmează să fie luată, în numele Uniunii Europene, în cadrul Comitetului pentru comerț instituit prin Acordul interimar de parteneriat dintre Comunitatea Europeană, pe de o parte, și statele din Pacific, pe de altă parte, în ceea ce privește o recomandare referitoare la anumite modificări care trebuie aduse acordului pentru a se ține seama de aderarea Samoa și de viitoarele aderări ale altor state insulare din Pacific (JO L 260, 11.10.2019, p. 45).
         
            (5)  A se vedea documentul ST 11630/20 la http://register.consilium.europa.eu.